Suchá hora (vrch vo Vtáčniku)

Suchá hora () je vrch v pohorí Vtáčnik. Leží v hlavnom hrebeni nad obcou Veľké Pole, približne  východne od Partizánskeho. Je súčasťou Chránenej krajinnej oblasti Ponitrie. 

 Poloha 
Nachádza sa na západnom okraji pohoria, v geomorfologickom podcelku Vysoký Vtáčnik. Vrchol leží na hranici Trenčianskeho a Banskobystrického kraja a okresov Prievidza a Žarnovica. Na hrebeni a teda i vrchole sa stretávajú katastrálne územia obcí Horná Ves a Veľké Pole. Vrcholom vedie značená Ponitrianska magistrála z Veľkého Poľa na Vtáčnik.

 Opis 
Suchá hora je súčasťou južného konca hlavného hrebeňa, ktorý pokrýva mladý zmiešaný les. Východne sa nachádza Markov vrch (), sedlo na severovýchode oddeľuje v hlavnom hrebeni ležiaci vrch Tatra (), severne susedí Buchlov (), severozápadne Háj (), západne Hrubý vrch () a južne Stráž ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Juhovýchodnú časť hrebeňa odvodňuje Píľanský potok do riečky Kľak v povodí Hrona, severné a západné svahy napájajú prítoky Oslianskeho potoka, smerujúceho do rieky Nitry. Najbližšími sídlami sú južne situované Veľké Pole, západne leží osada Cerová (Radobica) a severozápadne Horná Ves. 

 Výhľady 
Nesúvislý mladý porast umožňuje obmedzený rozhľad, pričom dobre viditeľné sú najmä okolité vrchy pohoria. Pri vhodných podmienkach je možné pozorovať aj Strážovské vrchy, Považský Inovec, Tribeč, Pohronský Inovec a Štiavnické vrchy.

 Prístup 
 po  značke po hrebeni (Ponitrianska magistrála): 
 zo severovýchodu z Vtáčnika cez Kláštorskú skalu
 od juhu z Veľkého Poľa  
 po  značke z osady Cerová (Radobica)
 po  značke z rázc. Mládežnícky tábor v Hornoveskej doline

 Referencie 

 Pozri aj 
 Vysoký Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Vrchy v okrese Žarnovica
Kategória:Veľké Pole
Kategória:Horná Ves (okres Prievidza)